Болтаев, Георгий Семёнович

Георгий Семёнович Болтаев () — гвардин капитан, Сийлахь-Боккха Даймехкан тӀеман декъашхо, Советски Союзан Турпал.

 Биографи 
Вина 1914 шеран 5 апрелехь Костанай гӀалахь (хӀинца — Казахстан) ахархон доьзаллехь. Йуккъера школа чекхйаьккхична иза бухгалтеран болх бан волавелира Семипалатинскехь йолу «Главпарфюмерия» цхьанакхетарехь.

1936—1938 а, 1939—1940 а шерашкахь Болтаев вара ЦӀен эскарехь. 1942 шеран маехь иза йуха а эскаре дӀавигира. 1944 шарахь цо чекхйаьккхира Тамбовехь йолу эскаран гӀашсалтин училище. Цул тӀаьхьа иза Сийлахь-Боккха Даймехкан тӀеман фронте хьажийра. 1944 шарахь иза КПСС декъашхо хилира.

1945 шеран апрель кхачале капитан Болтаев хилира 1-ра Белоруссин фронтан 8-гӀа гвардин армин 57-гӀа гвардин кхиссархойн дивизин 172-гӀа гвардин кхиссархой полкан автоматхойн ротан куьйгалхо.

Болтаев билгалвелира эскар Одра хих дехьадолуш хенахь а, Зееловски лакхенаш схьайохуш а.

1945 шеран 16 апрелехь цуьнан рота массарелла хьалха немцойн траншейн чу а иккхина хӀаллакйира 2 йоккха топ а, 5 герздаьтта меттиг а, цхьа бӀе гергга мостагӀийн салтий а, эпсараш а, иштта схьайаьккхира 75-мм йоккхий тоьпийн батарей. 17 апрелехь ротас, дӀауьдучу немцошна тӀаьхьахӀоттина схьабаьккхира Зеелов гӀалан йукъара урам.

1945 шеран 31 майхь СССР Лакхара Советан Президиуман омраца капитанан Георгий Болтаеван йелира Советски Союзан Турпалан цӀе.

1946 шарахь капитан Болтаевс эскаран болх битира. Иза Ӏаш а, болх беш а Соьлжа-ГӀалахь вара. Болтаев велира 1986 шарахь.

Цуьнан каш ду регионан лараме хӀоллам. 2010 шераш цуьнан кешний хьал кхачам боцуш дараОб утверждении Перечня памятников культуры и истории, расположенных на территории Чеченской республики, стоявших ранее на государственном учёте , Постановление правительства Чеченской Республики от 9.11.2010, стр. 8.

 СовгӀаташ 
 Советски Союзан Турпал (1945 шеран 31 май);
 Ленинан Орден (1945 шеран 31 май);
 Александр Невски орден (1945 шеран 27 февраль);
 1-ра даржан Сийлахь-Боккха Даймехкан тӀеман орден (1985 шеран 11 мартан);
 2-ра даржан Сийлахь-Боккха Даймехкан тӀеман орден (1945 шеран 15 май);
 ЦӀен Байракхан орден(1944 шеран 14 сентябрь);
 1941—1945 шерашкахь Сийлахь-Боккху Даймехкан тӀамехь Германи эшаярна медаль (1945 шеран 9 май);
 Мидалш.

 Билгалдахарш 

 Литература 

 Герои Советского Союза — казахстанцы. Алма-Ата. 1968, кн. 1. / стр.135-136.
 Глазков М. Д. Рубежи бессмертия. Красноярск,1975. / стр.91-94.
 Достоин звания героя. 2-е изд., перераб. и доп. Красноярск, 1975. / стр.306-307.

 Хьажоргаш 


Категори:Сийлахь-Боккха Даймехкан тӀеман декъашхой